נופר סלמאן

נופר סלמאן (נולדה ב-26 ביולי 1998) היא זמרת ושחקנית ישראלית. פרצה לתודעה הציבורית במסגרת העונה השלישית של התוכנית "הכוכב הבא לאירוויזיון", בה הגיעה למקום השני.

ראשית חייה
סלמאן נולדה וגדלה בראשון לציון. אהבה לשחק כדורגל ולטפס על עצים, אך גם לכתוב שירה. למדה בחטיבת טביב ראשון לציון ובתיכון "יגאל אלון" במגמות ביולוגיה וספורט.

את שירותה בצה"ל עשתה סלמאן כזמרת בלהקה צבאית. השתחררה משירותה בנובמבר 2018.

ביוני 2021 סלמאן יצאה מהארון וסיפרה שהיא בזוגיות עם אישה.

 קריירת שירה 
בדצמבר 2015 נבחרה להשתתף בעונה השלישית של הכוכב הבא לאירוויזיון, ושרה באודישן את "הגורל הזה" של דודו אהרון. בתקופה ההיא הייתה תלמידת תיכון בכיתה י"ב ובמקביל עבדה במלצרות. סלמאן זכתה להצלחה בתוכנית והעפילה לגמר, שם הגיעה למקום השני.
הביצועים המוזיקליים של סלמאן במהלך העונה השלישית של הכוכב הבאשלבתאריך שידורביצועהצבעת השופטיםציוןתוצאההראל סקעתמוקיקרן פלסאסף אטדגיאודישנים5 בדצמבר 2015"הגורל הזה"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes93%עברההאודישנים האינטימי30 בינואר 2016"יחפה"עברה"Crazy In Love"דו-קרב5 בפברואר 2016"שבע בערב"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes92%עברהרבע הגמר19 בפברואר 2016"רוחות15x15 פיקסלים|No15x15 פיקסלים|Yes15x15 פיקסלים|Yes15x15 פיקסלים|Yes66%ניצחה בתלת-קרב מול קיארה דופלה ועודד שרעביחצי הגמר26 בפברואר 2016"Russian Roulette"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes86%ניצחה בדו-קרב מול מתן ולנר וחן אלמקיאסהגמר3 במרץ 2016"מנגינה"15x15 פיקסלים|No15x15 פיקסלים|No15x15 פיקסלים|Yes15x15 פיקסלים|Yes76%ניצחה בדו-קרב מול גיל חדש"Made of Stars"67%הגיעה למקום השני
לאחר התוכנית הוחתמה בטדי הפקות, ובהמשך נוהלה ויוצגה על ידי סוכנות רוברטו של רוברטו בן-שושן. לאחר מכן התגייסה לצה"ל כזמרת בלהקה צבאית. כחלק מהשירות השתתפה בהפקה מחודשת לשיר "אין לך מה לדאוג" לצד נדב גדג', הלהקות הצבאיות ודיג'יי גל מלכה.

ב-30 באוגוסט 2016 סלמאן הוציאה סינגל ראשון בשם "אחכה לך בכל מקום" שכתב והלחין נתן גושן.

ב-1 בפברואר 2017 הוציאה את הסינגל "איך הוא בא אליי". ב-7 באוגוסט 2017 הוציאה את הסינגל "כולם חוץ ממך".

ב-27 באוגוסט 2018 הוציאה את הסינגל "לב חלש מדי". ב-7 בנובמבר 2018 הוציאה יחד עם הזמר אליעד נחום שיר בשם "מקום אחר".

ב-20 בינואר 2019 הוציאה את הסינגל "בום בלב". בחודש אפריל, הוציאה את הסינגל "אם אתה שומע".

ב-19 באפריל 2020 הוציאה קאבר לשירו של שי עמר "באושר ובעוני". ביוני, כתבה יחד עם הזמר והיוצר אושר כהן את שירו "כל הזמן אומרת".

ב-10 בינואר 2021 הוציאה את הסינגל "העולם נעצר". ב-3 במאי באותו שנה, הוציאה את הדואט "עדיף הגעגוע" יחד עם ניב דמירל.
ביוני אותה שנה ביצעה את השיר "הקנאה". השיר הופיע באחד מפרקי סדרת הטלוויזיה הישראלית היורשת. בסוף השנה הוציאה את הדואט "מילים שקופות" עם הזמר קובי אפללו.

ב-17 במאי 2022 הוציאה את השיר "תחלמי" מתוך "פרויקט הסירנות של מורן דוד". באותה שנה היא החלה להתארח בקביעות בהופעותיו של הזמר והיוצר עטר מיינר והתארחה ב-3 שירים באלבומו השלישי של מיינר, לפנים, שיצא באוגוסט אותה שנה. ב-28 בפברואר 2023 הוציאה את השיר "באבי".

ב-25 באוגוסט 2024 הוציאה את האלבום הבכורה שלה "טיפה בלב ים". ב-12 בדצמבר, התארחה עם הזמר ליעם חכמון במיני-אלבום של עטר מיינר "גיבורים" בשיר "פינה לאהוב". באלבומו הרביעי של מיינר "העולם זה לא מספיק" שיצא בינואר 2026 התארחה נופר בשיר "זה הזמן שלי".

 קריירת משחק 
באוקטובר 2018 עלתה לשידור הסדרה "מלכות" בה סלמאן גילמה את נינה, נערה סרקסטית ומרדנית בת 16 אשר גדלה במשפחת פשע שכל הגברים בה נרצחים במפתיע. סלמאן כיכבה בתפקיד הראשי במחזמר "זה אני" של מאור זגורי המבוסס על שירי אייל גולן.

במרץ 2019 עלתה לשידור העונה השלישית והאחרונה של הסדרה "כדברא" בה סלמאן גילמה נערה בשם נהר, תלמידה במגמת מוזיקה.

החל מיוני 2021, היא משתתפת במחזמר "סאלח שבתי" של תיאטרון ארצי בבימויו של צדי צרפתי, בתפקיד חבובה. ביוני-אוגוסט 2021 שיחקה בתפקיד ראשי בדרמה המוזיקלית של קשת, "היורשת".

בינואר 2022 לוהקה למחזמר "הלהקה" בתיאטרון ארצי המבוסס על סרטו של אבי נשר, בתפקיד מלי.

בשנת 2023 לוהקה להצגה "אביבה אהובתי", המבוסס על סרט בעל אותו שם, בתפקיד אושרת כהן. הצגת הבכורה עלתה ב-30 באפריל 2023.

 קישורים חיצוניים 

דליה בן ארי, נופר סלמאן: "לא סוגרת את האופציה לזוגיות עם גבר", באתר את, 27 בדצמבר 2021

הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרים להט"בים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:זמרות פופ ישראליות
קטגוריה:זמרי פופ ישראלים
קטגוריה:שחקניות קולנוע וטלוויזיה ישראליות
קטגוריה:שחקנים להט"בים ישראלים
קטגוריה:שחקני מחזות זמר ישראלים
קטגוריה:זמרות מוזיקה מזרחית ישראליות
קטגוריה:זמרים-יוצרים בעברית
קטגוריה:מוזיקאים ישראלים
קטגוריה:מתמודדות הכוכב הבא
קטגוריה:בוגרי תיכון מקיף ו' ע"ש יגאל אלון (ראשון לציון)
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:ישראליות שנולדו ב-1998
קטגוריה:ישראלים שנולדו ב-1998